
1 Digitalis,  quo  se  gloriavit  ars  medica,  diu  ex- 
ii titit  remedium  ; facultates  tamen  non  semper  tam 
I utiles  habitae  sunt  ut  perpetuo  eadem  celebritate 
frueretur.  Hodie  saepe  usurpatur.  Casus  fortui- 
tus Dominum  Witheuingum  hoc  medicamen- 
tuiXexperire  induxit : et  felici  eventu,  qui  usum 
ejus  secutus  est,  cognito,  remedium  quotidianum 
illico  factum  est.  Hydrops,  morbus  adversus 

quem  primum  praecipue  usurpabatur,  cito  dotes 
non  satis  demonstrare  visus  est,  et  multi  medici 
curationis  affectionum  pulmonis  et  aliorum  organ- 
orum exempla  numerosa  attulerunt.  Videtur 
aeque  remedium  populare  apud  plebeculam  fuisse, 
in  iis  partibus  quibus  hydrops  ex  usu  vini  poma- 
cei  frequentius  apparet  : nam,  ut  dicit  Dominus 
Blackall,  quasdam  curationes  memorabiles  ef- 
fecit, et  aliquos  necavit  de  quibus  nihil  dictum 
fuit. 

Sed  de  digitalis  historia,  longius  disserere  nobis 
supervacuum  videtur,  nisi  in  animo  esset  in  lucem, 
rei  medicae  fallaciam  proferre  : post  tot  annos  hu- 
jus medicamenti  modus  operandi  et  exhibendi 
consilium,  nullis  fundamentis  certis  nituntur ; igi- 
tur sine  circuitu  rem  ipsam  aggrediemur,  felices, 
si  nobis  quam  minime  detur,  operandi  modum 
patefacere,  aut  effectus  rationi  cuidam  sanae  con- 
ciliare. 

Haec  herba  notissima,  per  totam  insulam  nos- 
tram crescit,  et  nullius  descriptionis  indiget ; satis 
fuerit  memorasse,  in  classe  quatuordecima  vel 
Didynamia,  et  in  ordine  Angiospermia,  et  in  or- 
dine naturali  Personatarum,  stare.  Omnis  plan- 
ta muneribus  similibus  fruitur  : folia  usurpantur  : 

secundo  anno  colligi  debent,  dum  herba  floret  : 
celeriter  siccanda  sunt,  ope  modici  caloris  : in  loco 
obscuro  servanda,  et  a lucis  actione  tutanda  ne 
virtutes  omnino  perdant. 

Folia  recentia  inodora  sunt;  siccata  odorem 
narcoticum  praebent.  Pulveris  color  luteo-virens 
esse  debet.  Sapor  primo  herbaceus  et  nauseosus 
est,  deinde  amarissimus  evadit : amaritudo  salivae 
secretionem  excitat  copiosam,  quae  diu  perstat ; et 
tandem  acerbitatis  sensus  guttur  occupat.  Nau- 
sea et  vomitus  cito  adsunt,  si  portio  devorata  mag- 
na sit. 

Aqua  et  alcohole  hujus  herbae  extrahuntur  do- 
tes : ab  extractiva  et  resina  viridescente  pendere 
videntur.  Illas  materias  cum  salibus  quibusdam 
calcis  et  potassae  praebet  analysis.  Chemicus  Sue- 
vicus  principium  peculiare  ab  omnibus  adhuc  no- 
tis diversum,  cui  nomen  Digitalini  proposuit,  rep- 
perisse  dicitur. 


FORMULA. 


1 


Formae  quibus  Digitalis  saepissime  exhibetur, 
sunt ; folia  in  pulverem  redacta,  Infusum,  De- 

coctum,  et  Tinctura.  Dosis  pulveris  in  initio 
granum  unum  non  excedere  debet  : haec  bis  vel 
ter  indies  adhibita,  commodum  optatum  in  spatio 
duorum  vel  trium  dierum  saepe  praestabit.  Digi- 
talim  exhibendi,  ille  forsan  modus  optimus  est  : 
sed  alii  potiores  in  quibusdam  affectionibus  ha- 
bentur. In  hydrope  infusum  saepius  adhibetur  : 
fit  ex  drachma  foliorum  ad  uncias  octo  aquae  cum 
uncia  spiritus  cinnamomi,  et  dosis  est  a semuncia 
ad  unciam.  Decoctum  fit  ex  drachma  foliorum 
ad  uncias  octo  colaturae.  Tinctura,  quae  ex  uncia 
foliorum  ad  uncias  octo  alcoholis  tenuioris  para- 
tur, in  morbis  pulmonum  plus  usurpatur,  in  dosi 
decem  ad  triginta  guttarum  vel  plurium,  inci- 
piens tamen  a minore  portione. 


DE  MODO  OPERANDI. 

Contrarietas  multa  de  hujus  medicamenti  oper- 
atione, inter  auctores  existit.  Nonnulli  affirmant 
primo  stimulare  et  deinde  sedare  : dum  alii  seda- 
tivum effectum  solum  ei  attribuunt.  Ut  opinio- 
nem explicatiorem  de  hujus  remedii  actione  ob- 
tineamus, effectus  cum  in  secunda  tum  in  adver- 

sa  valetudine  investigare  oportet  : nam  dum  du- 
bitandum  est,  an  diverse  agat  in  illis  duabus  con- 
ditionibus, multa  sunt  in  morbis  ipsis  quae  fallent 
et  in  errorem  omnino  ducant.  Opiniones  igitur 
quorundam  scriptorum  de  hac  re  collegimus.  Pa- 
rum confidentes  tamen  hoc  argumentum  ingredi- 
mur, quia  scimus  plurimos  scriptores  et  medicos 
sententiam  nostrae  prorsus  alienam  elegisse. 

Demonstrare  tamen  posse  speramus,  illam  dis- 
crepantiam vel  in  externis  solis  constare  et  a va- 
riis temporibus  quibus  conditio  circuitus  sangui- 
nis observata  fuit ; vel  ab  obsequio  quod  magnis 
nominibus  injicitur,  nam  isto  modo  plurimi  cre- 
dunt Digitalem  sedativam  esse,  et  morbum  ipsum 
culpant  siquando  aeger  remedio  vexatur,  vel  symp- 
tomata oriuntur  quae  vi  sedativae  parum  attribui 
debere  videntur. 

Clarissimus  Beddoes  multum  scripsit  de  do- 
tibus et  usu  hujus  medicamenti,  et  credit  stimu- 
lans esse.  In  tractatu  de  Curatione  Phthisi  la- 
borantium, dicit,  “ Digitalis,  administered  so  as 
not  to  induce  sickness  or  languor,  very  regularly 
increases  the  momentum  of  the  blood  : * ” et  ite- 


* Page  97, 

rum,  “ I have  known  Digitalis  occasion  an  in- 
crease  of  the  pulse  from  7 6 to  120,  with  heat  of 
the  skin  and  headaehe.  In  two  instances  I be- 
lieved  it  to  produce  feverishness,  with  a peculiar 
mottled  appearance  of  the  skin  * Ille  effectus 
stimulans,  ex  hoc  experimento  confirmationem  ac- 
cepit. Charta  infuso  Digitalis  saturato  imbuta 
ranae  vegetae  dorso  applicata  fuit  : animal  symp- 
tomata inusitata  excitationis  per  tres  horae  qua- 
drantes exhibuit.  Experimentum  saepe  variaba- 
tur, sed  semper  eodem  rediit.  Instrumentum 
etiam  composuit  quo  pulsus  momentum  accurate 
mensuraret,  et  semper  observavit  id  momentum 
Digitali  augeri. 

Dominus  Kinglake  Digitalem  sedare  credit : 
dicit  tamen,  “ Its  inordinate  operation  is  some- 
times  exerted  on  the  heart  and  lungs,  inducing 
painful  palpitation,  stricture,  and  anxious  respira- 
tion  f.” 

Dominus  Ferri  ar,  in  Tractatu  de  Dotibus 
Medicinalibus  Digitalis,  primo  affirmat  Digita- 


* Page  206. 

*(*  Essays  and  Observations  on  Digitalis  in  Phthisis 
Pulmonalis,  p.  27. 

lem  sedativum  immediatum  esse,  pulsus  celerita- 
tem tardare,  et  pulsum  centies  et  vicies  per  ho- 
ras sexagesimam  partem  vibrantem  ad  septuagies 
vel  octogies,  ad  voluntatem  assidentis,  sine  pericu- 
lo minuere  posse.  Memorat  tamen  medicamen- 
I tum  interdum  imprimis  morbo  occurrere  visum 
esse,  sed  symptomata  tandem  prorupuisse  et  ae- 
grum citius  praecipitavisse  quasi  mora  brevi  praeva- 
luissent. Quinetiam  fatetur  remedium  nullum 
aegroto  praesidium  contra  laesiones  inflammatorias 

i 

vel  haemorrhagicas  tunicae  villosae  ventriculi  et  in- 
testinorum, quae  tam  saepe  mortis  praecursores  in 

I 

I morbis  hydropicis  fiunt,  praebere  *. 

Dominus  J.  Sanders,  in  disquisitione  de  Di- 
| gitali,  experimenta  plurima  in  se  et  amicos  ejus 
I instituta  tradidit : semper  invenit  pulsum  augeri, 
j frequentia  aut  vi,  protinus  in  initio,  post  omnem 
| medicamenti  portionem.  Ipse  experimentum  ad 
J limites  usque  prudentiae  prosecutus  est,  et  plurima 
| symptomata  quae  medicis  fere  creduntur  pericu- 
| lum  ostendere  in  sese  excitavit  f . Insuper,  in 
I multis  historiis,  in  eodem  opusculo  memoratis, 
animadversationes  in  curationem  multorum  mor- 


* Pag.  4,  5,  et  seq. 


f Pag.  197,  et  seq. 

borum  narravit : repperit  semper,  statim  post  om- 
nem medicamenti  dosin,  pulsum  accelerari,  in  iis 
etiam  quibus  cerebri  affectus  et  pulsus  retardatio 
jamjam  satis  evidentes  fuerunt. 

Clarissimus  Toxicologus  Oefila,  in  experimen- 
tis ejus  de  hoc  veneno,  notaverat  pulsum  in  ani- 
malibus facultatibus  ejus  subjectis,  non  minus  fre- 
quenter vibrare  : nec  equidem  sane  tales  effectus 
expectare  potuit,  nisi  arbitremur  materiam  esse 
quandam  quae  cor  et  systema  arteriosum  imme- 
diate et  sine  ullo  alio  auxilio  moderetur  : nunc 
pulvis  irritationem  localem  excitavit,  quae  inflam- 
mationem vehementem  genuit,  ut  probaverunt 
plus  minusve  ruboris  et  exulcerationis  ventriculi 
et  intestinorum 

' Dominus  Magennis  historiam  vulgavit,  qua 
pulsus  affectiones  magna  cura  observavit.  Tinc- 
turae Digitalis  doses  maximas  exhibuit  : guttae 
ducenae  aliquando  indies  haustae  sunt : pulsus  ta- 
men per  intervalla  solum  afficiebatur,  et  nunquam 
diu  : interdum  accelerabatur,  etiam  quando  cere- 
bri affectus  satis  manifestus  fuit.  Quantum  po- 
tuit vehemens  pulmonum  affectio  qua  laboravit 


* Toxicologie  Generale,  tom.  ii.  p.  29 4. 

aeger,  effectibus  sedativis,  et  lethalibus  quidem, 
quos  tales  portiones  gignere  aptae  videntur,  prae- 
venire ? Nausea  et  vomitus  saepe  orti  sunt  cum 
intermissione  et  irregularitate  pulsus  : cederunt 
tamen,  portione  medicamenti  minuta  sine  reme- 
diorum usu.  Digitalem  nihilominus  sedativum 
putat 

Ex  his  praemissis  concludere  licet,  Digitalem 
revera  stimulantem  esse,  et  vim  deprimentem,  aut 
a cerebri  affectione  post  materiae  absorptionem,  aut 
a diminutione  vis  nervosae  per  cerebri  consensum 
cum  ventriculo  et  primis  viis,  pendere  : aut  si, 
sententiae  clarissimi  Wilson  Philip  accedi- 
mus, a minuta  sanguinis  copia  cordi  reducta,  in- 
flammatione facta,  ventriculum  et  intestina  vehe- 
menter afficiente. 

Effectus  usitatiores  qui  ab  usu  Digitalis  oriun- 
tur, sunt,  primo,  pulsus  acceleratio  quaedam,  cum 
febricula  : sed  ea  non  saepe  notantur  : nausea  et 
vomitus,  cum  levi  vertigine  et  dolore  aut  capitis, 
aut  oculi,  aut  frontis,  cito  subeunt : pulsus  irregu- 
laris et  intermittens,  et  saepe  multo  rarior  quam 
sanitatis  sit,  evadit.  Illa  symptomata  semel  ex* 


* Medica!  and  Physical  Journal,  vol.  iii.  p.  127. 

citata,  plus  minusve  perstant,  et  interdum  pejo- 
ra quidem  fiunt,  intermissione  remedii  non  ob- 
stante. 

Aliquando  sensorium,  aliquando  ventriculus  et 
intestina,  praecipue  afficiuntur  : rarius  sanguinis 
circuitus  solus,  et  nobis  mirum  videtur  Digitalem 
hocmodo  aegro  non  saepe  prodesse  : in  pneumonia 
vidimus  pulsum  non  plus  quam  quinquagies  per 
horae  sexagesimam  partem  ex  usu  Digitalis  vibran- 
tem, sine  ullo  levamine  tussis  aut  dyspnoeae  : en- 
cephalon et  intestina  non  perturbabantur. 

In  multis  exemplis  hoc  medicamentum  nec  pul- 
sum nec  genus  nervosum  per  longum  tempus  af- 
ficere videtur  : sed  tandem  aliquis  vertigine  et 
convulsionibus  subito  corripitur,  et  brevi  extingui- 
tur.  Casum  hujusmodi  novimus,  et  plures  a va- 
riis auctoribus  narrantur.  Talis  eventus  expli- 
catu difficillimum  videtur.  Cadavera  inspicere 
nunquam  nobis  datum  est,  adeo  ut  nescimus  an 
mutationes  ullae  sint  quae  sedem  morbi  aut  mortis 
causam  satis  indicent.  Secretionis  intestinalis 
conditio  vitiata,  et  cerebri  exsanguis  pallor,  in  ca- 
ne ab  Orfila  memorato,  sententiae  eorum  favent 
qui  credunt  cor  minorem  sanguinis  copiam  grada- 
tim  excipere,  primo  forsan  per  intervalla,  sed  tan- 
dem nimis  perpetuo,  ut  muneribus  fungatur. 

Observatum  est  apud  eos  quibus  digitalis  datur, 
pulsum  variissime  micare,  et  positu  corporis  facile 
affici.  Nonnulli  credunt  primam  actionem  ita 
detegi  posse  : parum  fidenti 83  tamen  huic  metho- 
do attribui  debet,  nam  eadem  pulsus  mutatio  om- 
nibus accidit,  et  a majore  vi  musculosa  qua  utun- 
tur stantes  quam  supini  pendere  videtur.  Domi- 
nus Sanders,  in  opusculo  supra  citato,  multa  hu- 
jusmodi exempla  narrat.  Idem  experti  sumus 
magna  debilitate  oppressi,  et  semel  non  minorem 
differentiam  quam  viginti  pulsationes  per  horas 
sexagesimam  partem,  inter  duos  positus  observa- 
vimus. Experimentum  saepe  repetitum,  semper 
eodem  rediit,  quamvis  minus  notabile  fuisset. 


DE  DOSI  NIMIA  ET  REMEDIIS. 

Digitalis  in  nimia  copia  assumpta,  multa  excitat 
incommoda : primum  appetitus  deficit,  dolores  tho- 
racem occupant : visus  aliquantum  minuitur,  et  do- 
lor capitis  vel  supra  unum  vel  alterum  oculum, 
aut  in  ima  orbita,  cum  quadam  tensione  membrana- 
cea frontis,  percipitur:  objecta  viridescunt  vel  fla- 
fSiirmjm  toq  vmim  mmq  mmmxa  mis 

vescunt  : deinde  nausea  et  vomitus  aegrum  con- 
tinuo vexant ; sensus  debilitatis  intolerabilis  apud 
scrobiculum  cordis,  cum  languore  et  palpitationi- 
bus, adest ; sudores  algidi,  viscidi  erumpunt ; mus- 
culi laxantur,  et  quasi  ab  artubus  pendent ; cutis 
sordida  fit ; vertigo  accidit ; nebulae  vel  muscae  vo- 
litantes visum  offundunt;  diarrhoea,  cum  magna 
virium  prostratione,  una  cum  singultu,  syncope, 
delirio  et  convulsionibus,  se  ostendit,  donec  parox- 
ysmus violentior  vel  motus  mortem  afferat. 

Haec  remedia  contra  illum  affectum  utiliora 
sunt ; vinum  aut  alcohol ; fomenta  stimulantia 
aut  epispastica,  circa  scrobiculum  cordis.  Si  ven- 
triculus, quod  saepe  accidit,  nihil  retinere  potest, 
enemata  jusculi  cum  guttis  octoginta  ad  centum 
et  viginti  Tincturae  Opii  exhibere  oportet.  Fo- 
mentum utile  fit  ex 

Linimento  Camphorae  ^ij. 

Spiritus  Ammonise  Compositi, 

Tincturae  Opii,  aa  ^ss. 

Quando  ventriculus  minus  irritabilis  evadit,  Con- 
fectio Opiata  in  pilulis,  cum  pauxillo  vini  rubri 
Lusitanici  et  cardiacis,  Camphora,  Ammonia,  &c. 
symptomata  levabunt.  Medicamenta  sub  mini- 

mo  volumine  semper  adhiberi  debent,  ne  vomitus 
(res  facillima)  excitetur  vel  revocetur. 

Sat  superque  constat  ex  iis  quae  supra  memora- 
ta sunt,  quantum  medico  providere  oportet  ne  ef- 
fectus graves,  qui  ex  incauto  vel  longiore  hujus 
medicamenti  usu  oriuntur,  superveniant.  Qui- 
dam monent  usum  saepe  intermittere  : alii  doses 
non  nisi  post  longum  intervallum  exhibere  ; nam 
scimus  portiones  minores  quidem  rapida  succes- 
sione ingestas,  pessima  symptomata  ciere.  Pror- 
sus vitandum  est  ubi  curans  effectus  quotidie  ob- 
I servare  nequit. 

Quando  digitalis  aliquem  affecit,  scire  interest 
I minorem  medicamenti  quantitatem  eosdem  effec- 
tus  et  citius  quam  antea  praestare  : quaedam  sunt 
quibus  assueti  minime  laeduntur : sed  hic,  res  non 
ita  se  habet ; vis  nervosa  debilior  fit  et  promptius 
corrumpitur. 

I 

DE  MORBIS  QUIBUS  ADHIBETUR. 

II 

Morbi  quibus  Digitalis  maxime  exhibetur, 
sunt,  variae  Hydropis  formae,  Pulmonum,  Cordis 

et  Cerebri  affectus,  Rheumatismus  acutus,  et  fere 
ubi  pulsus  praeter  naturam  acceleratur. 

In  Hydrope,  quando  morbus  continuo  post  scar- 
latinam, vel  frigus,  vel  ex  abusu  hydrargyri,  acces- 
sionem habet,  et  ubi  urina  calore  coagulatur,  effi- 
cacior  existit.  Doctus  Blackall  * de  hoc  uri- 
nae coagulatione  multum  scripsit  : ex  conditione 
corporis  inflammatoria  oriri  credit,  nam  aliquan- 
do sanguinem  in  urina  Hydropicorum  vidit. 
Quinetiam  ubi  aeger  aliquantum  debilitatur,  et  fi- 
brae laxioris  est.  Durities  tumorum  et  fibrarum 
tensio,  ut  memorat  WitheringuS,  usum  ejus 
contraindicant  j~.  Secundum  Blackall,  si  uri- 
na non  solum  coagulabilis  sit,  sed  etiam  parca, 
colorata  et  foeda  quum  primum  profluit ; si  san- 
guinem rubrum  contineat,  aut  frigefacta  turbida 
evadat,  et  sedimentum  furfurosum  et  lateritium 
demittat,  multum  ex  usu  Digitalis  sperandum  est. 
Sed  contra,  si  urina  quamvis  sero  onusta,  pallida, 
cruda  et  copiosa  sit,  parum  utilis  erit ; dosis  par- 
va esse  debet,  et  timendum  est  ne  noceat. 

Quaestio  orta  est,  an  Digitalis  diureticum  ha- 


* Blackall  on  Dropsies,  p.  299. 

+ Withering,  Essay  on  Digitalis,  & c.  p.  189. 

beri  debet : hydragogum  saepe  fieri,  nemo  negat. 
Multi  tamen  putant  nullam  vim  digitali  inesse 
qua  renes  praecipue  excitet.  Actio  diureticorum 
omnium  maxime  incerta  est : transimus  ab  altero 
ad  alterum,  et  interdum  operae  pretium  excipimus. 
Videtur  causam  quandam,  v.  g.  inflammationem, 
congestionem,  irritationem,  vel  debilitatem,  seri 
effusiones,  afferre  : causa  amota,  tumores  evanes- 
cunt, urina  abunde  fluit,  et  sanitas  restituitur. 
Omne  igitur  medicamentum  quod  contra  has  lae- 
siones pollet  diureticum  fit ; non  propriis  dotibus, 
sed  quia  vitiis  organi  vel  functionis  cujusdam  oc- 
currit. Hoc  modo  panis  * et  aqua  diuretica  fiunt, 
et  quando  digitalis  laesionem  quae  hydropem  con- 
citavit summo vet,  aeque  urinam  movet.  Multum 
interest  ut  sciamus  quomodo  Digitalis  (portioni- 
bus usitatioribus  ingestis)  ventriculum  et  intes- 
tina afficit,  nam  ex  eorum  conditione  morbosa  as- 
cites saepe  oriri  videtur.  Certe  aliquando  hi  duo 
morbi  una  apparent,  ut  testatur  historia  sequens. 

Adolescentulus  annos  undecim  natus  subito 
hydropicus  factus  est  : causa  et  modus  invasionis 
non  bene  explicati  sunt.  Effusio  tamen  in  abdo- 


* Blackall  on  Dropsies,  p.  323. 

men  magna  et  rapidissima  fuit.  Vultus  pallidus, 
pulsus  frequens,  tussis  rara,  epistaxis,  dejectiones 
crebrae,  abdomen  tumidum,  durum  et  dolens,  mor- 
bi indicia  extiterunt.  Plurima  diuretica  et  alia 
remedia,  sine  ullo  mali  levamine,  adhibita  sunt 
Digitalis  pulsum  ex  centum  et  viginti,  ad  qua- 
draginta et  quinquaginta  reduxit.  Urina  non 
aucta,  paracentesis  abdominis  facta  fuit.  .Mor- 
tuus est  tres  vel  quatuor  dies  post  humoris  ab- 
stractionem.  Peritonaeum  sanum  fuit.  Ventri- 
culus et  intestina  omnia  rubri  et  maxime  injecti 
fuerunt. 

In  affectionibus  pulmonum,  non  solum  morbo 
ingruenti  occurrit,  sed  etiam  vitium  levat  ubi  in- 
veteravit. Saepe  praesidio  iis  est,  quos  corporis 
extenuatio,  pulsus  frequens  et  corporis  habitus 
Phthisi  pulmonali  proniores  reddunt.  Multa  ex- 
empla memorantur  ubi  illum  morbum  in  stadio 
provecto  sanavisse  videtur  : sed  cum  puris  ex- 
screatio, cum  febre  hectica  et  pulsu  frequente, 
morbum  non  satis  dignoscunt,  nulla  certa  senten- 
tia de  hac  re  teneri  potest,  donec  aliae  hujusmodi 
historiae  nos  certiores  faciant.  Plurimi  affirmant, 
se  nullo  modo  par  commodum  ex  usu  ejus  reppe- 
risse ; et  praeceptor  noster  Dominus  Home  dicit 

Digitalem  in  manibus  ejus  per  longam  annorum 
seriem  morbum  nunquam  autulisse. 

Remedium  utilius  fit  in  Pneumonia  quando 
| symptomata  inflammatoria  venaesectione  et  pur- 
gatione aliquantum  levantur,  et  saepe  succurrit 
ubi  depletio  major  aegro  debili  aut  valetudinario 
maxime  nocuisset. 

Variae  opiniones  sunt  de  modo  operandi  Digi- 
talis in  irritationibus  pulmonum  : quidam  sentiunt 
profluvium  purulentum  ab  ulcere  oriri,  et  eo  con- 
I clusum  est,  pus  ipsum  stimulum  idoneum  esse 
pulmonum  actionem  auctam  sustinere  : et  dum 
I puris  originem  in  pulmonibus  ipsis  petunt,  vitia- 
tioni ejus  ex  aeris  contactu  mala  quibus  semper 
1 comitatur,  attribuunt.  Notum  fuit  magnas  puris 
accumulationes  in  cavitatibus  clausis  sine  systema- 
I tis  affectibus,  saltem  gravibus,  donec  aeri  pate- 
bant, fieri : et  credebatur  Digitalem,  absorptionem 
promovendo  a parte  irritata,  eam  gradatim  a pes- 
tifera aeris  actione  amovisse,  et  tempus  quo  sani- 
I tas  restituatur,  praebuisse.  Observatum  fuit  pau- 


cis exemplis  ulcera  externa  Digitalis  usui  cedisse, 
et  hinc  conclusum  fuit  eosdem  effectus  in  pulmo- 
num exulcerationibus  contigisse  posse. 

Alii  putant  Digitalis  effectus  in  iis  laesionibus 

a minore  sanguinis  fluxu  in  pulmones  provenire  : 
nam  credunt  potius  sanguinem  irritationis  causam 
existere,  quam,  quod  nobis  verisimilius  videtur,  ir- 
ritationem, majorem  sanguinis  copiam  et  velocita- 
tem gignere. 

Potestne  Digitalis  contro- stimulus  esse,  et  ita 
interdum  morbos  qui  pectus  infestant,  levare  ? 
namque  medicamenta  quibus  vis  vomitoria  maxi- 
me inest,  in  talibus  malis  multum  commodi  prae- 
stare dicuntur  : illa  quoque  pulsum  minuunt  et 
minus  frequentem  reddunt : sed  forsan  inflamma- 
tionem facilius  excitant,  dum  Digitalis  nervos  ip- 
sos quasi  morte  obruit. 

Si  haec  opinio  vera  sit,  sequitur  modum  quo 
usus  est  Dominus  Magennis  optimum  esse,  et 
eum  laudem  mereri  pro  constantia  et  audacia  fe- 
lici quibus  methodum  suam  prosecutus  est. 

Dominus  Maclean  * Digitalem  laudat  in 
morbis  asthmaticis,  catarrho  longo  et  dyspnoea  quae 
hominibus  aetate  provectioribus  accidit.  Quan- 
do sputa  non  solum  viscida  sed  etiam  copiosa  sunt, 
non  symptomata  urgentia  sola  levavit,  sed  effu- 
sioni serosae  quae  in  iis  morbis  semper  metuenda 


* Maclean  on  Hydrothorax,  p.  270. 

est,  occurrit.  Utilis  quoque  est  contra  tussim 
molestam  et  pulmonum  irritationem  quae  rubeo  - 
lam  consequuntur. 

In  Rheumatismo  Acuto,  Digitalis  interdum 
sed  rarius  bene  adhibetur. 

Quaedam  sunt  exempla  quibus  Digitalis  Epi- 
lepsiam sanavit  : sed  illius  vitii  causa  non  satis 
manifesta  est  ut  aut  vi  diureticae  aut  sedativae  has 
curationes  attribuamus : sat  fuerit  monuisse  usum 
longum  remedii  necessarium  esse,  et  eventum  sae- 
pius spem  fefellisse. 

Digitalis  interdum  in  Insania  bene  respondet ; 
et  in  exemplo  a Domino  Patterson  narrato 
repperit  vim  animi  miro  modo  excitari : mens  re- 
diit, brevi  in  aeternum  abitura  : medicamentum 
tamen  per  breve  tempus  utile  visum  est,  et  effec- 
tus similes  praebuit 

Domini  Cureie  et  Ferri ar  f plurimas  his- 
torias Haemoptysis  et  Mennorrhagiae  curationis,  a 
Digitalis  exhibitione  narrant  : alia  medicamenta 


* Medical  and  Physical  Journal;,  vol.  ii.  p.  442. 

4*  Ferri ar’s  Medical  Histories  and  Reflections, 
1792. 

Currie^s  Medical  Reports,  p.  420. 

simul  ac  Digitalis  adhibita  fuerunt ; credunt  ni- 
hilominus Digitalem  opem  praecipuam  praestavis- 
se.  Dominus  Curuie  dicit,  “ That  he  has  em- 
ployed  the  Digitalis  to  a very  considerahle  extent 
in  inflammation  of  the  brain,  and  of  the  heart, 
and  of  the  lungs ; and  has  succeeded  with  it  in 
situations  where  he  would  otherwise  have  de- 
spaired.” 

Dominus  Beddoes,  contra,  multum  scripsit, 
et  argumenta  plurima  in  alteram  partem  pro- 
duxit : ut  supra  dictum  est,  contendit  Digitalem 
semper  primo  stimulare,  ideoque  contra  inflamma- 
tiones inutilem  esse.  Sed  medicum  decet  reme- 
dia in  promptu  habere,  quibus  iis  morbis  qui  ali- 
quem aut  alio  morbo  vel  maxima  debilitate  labo- 
rantem afficiant,  occurrat.  Amicus  nobis  narra- 
vit historiam  foeminse  quae  inflammatione  acutis- 
sima laryngis  correpta  fuit : longa  valetudo  et 
corporis  debilitas  sanguinis  missionem  necessa- 
riam prohibuit : loquela  abolita  et  respiratio  dif- 
ficillima, cum  aliis  indiciis,  morbum  gravissimum 
ostenderunt.  Tinctura  Digitalis  dosi  guttarum 
quindecim  omni  sexta  horae  parte  exhibita,  pul- 
sum retardavit,  et  morbum  spatio  paucarum  ho- 
rarum curavit.  Hic  plus  vice  simplici  remedium 

intermittere  quandocunque  pulsus  languere  coe- 
pit necesse  fuit : symptomatibus  redeuntibus  ita 
occurrebatur,  donec  aegra  omnino  convaluit.  Ne- 
scio an  exempla  hujusmodi  magni  aestimare  liceat ; 
utilia  certe  sunt,  et  inter  scriptores  litem  compo- 
nere quodammodo  possint. 

In  quibusdam  exemplis  et  Hydropis  et  Asth- 
mae,  Digitalis,  dosibus  majoribus  adhibita,  mala 
gravissima  excitavit : aeger  tamen,  novo  morbo  a» 
moto,  veteri  aeque  liberatus  est.  Illa  rara  sunt, 
et  medici  nuper  se  ita  periclitari  timebant : hodie 
tamen  haec  methodus  plus  usurpatur. 

Longum  foret  morbos  enumerare  quibus  Digi- 
talis exhibita  fuit.  Palpitatio,  Scrofula,  Febris 
Inflammatoria,  cum  multis  aliis,  curationem  ab 
ejus  usu  interdum  accepisse  dicuntur.  Ulcera 
externa,  ex  succo  vel  cataplasmate  foliorum,  ali- 
quando se  bene  habent. 

Optime  incommodis  quae  ab  usu  Digitalis  ori- 
untur, conjungendo  opiata  et  aromatica  praeveni- 
mus, et  non  raro  illa  conjunctio  effectus  praebet 
quos  digitalis  sola  minime  potuit.  Hydrargyrum 
quoque  magnum  auxilium  ad  urinam  promoven- 
dam fit. 

CONCLUSIO. 

Progressus  chemiae  vegetabilis  principium  ex 
quo  pendent  Digitalis  virtutes  sine  dubio  statim 
patefaciet;  interea  non  satis  apparet  quo  modo 
Infusum  ex  Tinctura  differt,  et  quare  alium  alia 
potius  adhibeatur.  Insuper  inventus  ille  forsitan 
mortis  causas,  et  modum  quo  Digitalis  vitam  ex- 
tinguit,  ideoque  morbos  quibus  maxime  utilis  sit, 
melius  demonstrabit.  Nescio  an  alia  experimen- 
ta exstent,  ex  quibus  concludi  potest  Digitalem 
contra  morbos  generis  nervosi  pollere,  sed  nobis 
verisimile  videtur  rem  ita  se  habere.  Dominus 
Beddoes  vim  narcoticam  in  quibusdam  exem- 
plis ei  attribuit,  sed  non  satis  constat  de  natura 
malorum. 

Postremo,  donec  nova  investigatio  nos  certiores 
faciat  de  modo  operandi  medicamentorum  ; donec 
fabricas  quas  primo  afficiunt,  et  mutationes  quae 
iis  afferunt,  clarius  ostendat  *,■  Oreil^e  de  hac  re 


* Toxicologie  Generale,  tom.  ii.  p.  293,  et  seq. 


ET  MODO  OPERANDI. 


23 


sententiae  nobis  optimae  videntur.  Ex  multis  ex- 
perimentis colligit  : 

“ lo,  Que  la  poudre  de  Digitale,  ses  extraits 
aqueux  et  resineux,  et  sa  teinture,  doivent  etre  re- 
gardes  comme  des  poisons  energiques  a une  cer- 
taine  dose ; 

“ 2°,  Que  Pextrait  resineux  est  doue  de  proprie- 
tes  veneneuses  plus  actives  que  Pextrait  aqueux, 
et  que  la  poudre  est  moins  forte  que  ce  dernier ; 

“ 3°,  Que  1’action  des  extraits  est  vive  et  rapide 
lorsqu’on  les  injecte  dans  la  veine  jugulaire;  qu’elle 
1’est  moins  quand  on  les  applique  sur  le  tissu  cel- 
lulaire,  et  beaucoup  moins  encore  lorsqu’on  les 
introduit  dans  1’estomac,  et  qu’on  empeche  le  vo- 
missement ; 

<€  4°,  Que  toutes  ces  preparations  commen- 
cent  par  agir  comme  emetiques ; 

5°,  Que  leurs  effets  sur  les  organes  de  la  circu- 
la tion  varient  suivant  la  nature  et  la  disposition 
des  individus  : tantdt  on  ne  peut  observer  aucun 
changement  dans  la  maniore  dont  cette  fonction 
s’opere ; tantdt  les  battemens  du  coeur  sont  ralen- 
tis ; assez  souvent  iis  sont  acceleres,  forts,  inegaux, 
intermittens ; 

“ 6°,  Que  Pextrait  resineux  parait  agir  spe- 
cialemeut  sur  le  coeur  ou  sur  le  saug,  puisque  ee 
fluide  se  trouve  eonstamment  coagule  apr£s  la 
mort,  lorsque  Pextrait  a ete  applique  sur  le  tissu 
cellulaire  ou  introduit  dans  Pestomac ; 

“ 70,  Qu’independamment  de  ces  phcnom&nes, 
la  Digitale  et  ses  preparations  agissent  sur  le  cer- 
veau  apr&s  avoir  et6  absorbees,  et  produisent  une 
sorte  de  stupefaction  instantanee,  qui  ne  tarde  pas 
a etre  suivie  de  la  mort ; 

“ 80,  Que  la  poudre  de  ce  vegetal  determine 
une  irritation  locale,  capable  de  developper  une 
inflammation  assez  intense ; 

“ 90,  Que  toutes  les  observations  s’accordent 
pour  faire  croire  que  la  Digitale  agit  sur  Phom- 
me  comme  sur  les  chiens.” 


FINIS. 


